ইজিপ্ট (অ্যালবাম)
ইজিপ্ট হল সেনেগালীয় সঙ্গীতশিল্পী ইউসু এন'দুরের গ্র্যামি পদক-বিজয়ী অ্যালবাম, যাতে তিনি মিশরীয় শিল্পীগোষ্ঠী ফাতহি সালামার সাথে কাজ করেছেন| এলবামটির মূল সেনেগালীয় নাম ছিল সান্ট আল্লাহ(আল্লাহকে ধন্যবাদ)| অ্যালবামটিতে ইউসু পশ্চিম আফ্রিকা ও দক্ষিণ আফ্রিকার ঐতিহ্যবাহী সঙ্গীতধারার সংমিশ্রণ ঘটিয়েছেন| এতে পশ্চিম আফ্রিকার কড়া ও আরব-অঞ্চলীয় আউদ নামক বাদ্যযন্ত্রসহ উভয় অঞ্চলের বহু বাদ্যযন্ত্র ব্যবহার করা হয়েছে| অ্যালবামের সবকটি গানের গীতিকথায় মূলত সেনেগালে ইসলামী সহনশীলতা, বিশেষ করে দেশটির ঐতিহ্যবাহী কেন্দ্রীয় মুসলিম গোষ্ঠী - মুরিদিয়া ব্রাদারহুডের প্রশংসা করা হয়েছে| এর প্রত্যেকটি গানই সেনেগালের উলুফ এবং পাশাপাশি আরবি ভাষায় রেকর্ড করা হয়েছে এবং মারাবুত নামে পরিচিত দেশটির ধর্মীয় শিক্ষকদের প্রতি উৎসর্গ করা হয়েছে|